Со членот 1 од Предлогот на Законот за изменување и дополнување на Законот за регистрирање на готовински плаќања се пропишува законски основ за донесување на образецот за заверка на парагон блок и итна сметководствена книга.

Со членовите 2, 3, 5, 6 и 7 од Предлогот на Законот се врши усогласување на одредбите од овој закон со Законот за општата управна постапка во насока на пропишување на надлежност за донесување на управните акти на Министерството за финансии, наместо досегашното законско решение според кое надлежноста беше на министерот за финансии, рок за донесување на актите, пропишување на докази кои ќе се прибавуваат по службена должност и др.

Со членот 8 од Предлогот на Законот се врши усогласување со Законот за општата управна постапка на одредбата од членот 20 од Законот за регистрирање на готовински плаќања за водењето на регистар на одобрен фискален систем на опрема.

Со членовите 4 и 9 се вршат усогласувања во повикувањата согласно измените во овој закон.

Со членот 10 од Предлогот на Законот се пропишува глоба за службеното лице за непостапување во законски пропишаниот рок.

Со членот 11 од Предлогот на Законот се пропишува рокот во кој е потребно да се донесат подзаконските акти од овој закон.

Со членот 12 се пропишува преодна одредба за започнатите постапки.

Со членот 13 се пропишува одложена примена на членови од овој закон.

Со членот 14 се пропишува завршна одредба за влегување во сила на законот.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Со предложените измени и дополнувања во законот се предлага изменување на постојните решенија на Законот, истите се меѓусебно поврзани и се однесуваат на истата правна работа од областа на даноците.